שאלה: אני שורף את הזמן על שטויות ואחר כך מתחרט על זה.: אהלן! אני משחק הרבה יותר מדי ממה שהייתי רוצה, במשחקי ספורט במחשב. העניין מאוד מבאס אותי לאחר מעשה בגלל בזבוז הזמן, והעובדה שיכולתי לעשות דברים טובים פי כמה מזה (בהתחשב בכך שהמשחק לא מועיל לי בכלום, אולי מרגיע את הראש, אבל נדמה לי שזו לא מטרה בפני עצמה, ובטח שלא צורכת שעה שלימה ביום). אשמח מאוד אם תוכלו לתת לי הכוונה איך להיפטר מן הבעיה, האם עליי להפסיק לשחק מיד, אולי להנמיך את המינון, אולי בכלל לשנות גישה. מראש, מתן.
תשובה: לך צדיק! אם הבנתי נכון אתה שואל מה צריך ואפשר לעשות בנוגע להתמכרות למשחק מחשב. לכל אחד מאתנו יש את השטות הזו שגוזלת לו זמם מהיום. יהיו כאלה שזה יהיה צפייה בחדשות, יהיו כאלה שזה יהיה התעסקות בפייסבוק, ווצאפ, הודעות, יהיו כאלו שישחקו בקנדי קראש או בכל משחק מחשב אחר. המכנה המשותף של כווולללם הוא תחושת ההחמצה, תחושת בזבוז הזמן, ההרגשה ששרפנו אותו על שטויות. אז מה עושים? הדבר הכי חשוב זו המודעות לכך- ברגע שאדם מודע לכך שההתעסקות הכפייתית הזו היא לא טובה, לא בריאה ולא עניינית זהו הצעד הראשון. ישנם כאלה שלא נמצאים במקום הזה וצריך להסביר להם מדוע ישיבה של שעות על גבי שעות מול מסך מחשב פלאפון היא הורסת להם את החיים הנורמליים. הדבר הבא שצריך לעשות הוא חשבון נפש. לקחת דף   עט, מקלדת   מחשב, לשבת ולחשוב. לחשוב באופן כללי על החיים, על ניצול הזמן ועל מילוי הזמן. לחשוב על העבר, על ההווה, על העתיד. על מעשים, על מידות, על משמעות, על עצמך בכל הסיפור הזה. לחשוב על הכל. לענייננו- תחשוב מה גורם לכך להיות שעה מול מחשב. האם זה שעמום? התמכרות? בריחה? ברגע שתדע למה זה קורה, מה השורש של העניין, תדע גם לעשות טיפול שורש נכון ולטפל בבעיה. אין איסור לשחק במחשב כל עוד מדובר במשחק כשר, ללא אלימות ותכנים אסורים וכדומה אין איסור ליהנות מהחיים. רק הכל צריך לבוא במידה. אם אתה בטוח שברגע שתתחיל לשחק אתה תיגרר ותמשיך לשחק שעות על גבי שעות- עדיף לך להימנע מלשחק במחשב ולמצוא מקור הנאה אחר. אך אם אתה מודע לעצמך ואתה יודע שלא תיגרר תוכל לקצוב לך זמן בו תשחק במחשב(לעשות תזכורת בפלאפון או תזכורת על ידי חבר או קרוב משפחה) אבל לענ"ד מה שעובר עליך הוא רק תסמין למשו יותר גדול אני משער שאתה כרגע נמצא בחופש. כולם מחכים לחופש שבו הם יוכלו לעשות מה שהם רוצים, כולם מחכים לסוף עול הלימודים, המבחנים, העבודות ושיעורי הבית. זה נורמלי וזה טבעי. אבל לא כולם נערכים כמו שצריך לחופש. החופש הוא ארוך- אפשר לנצל אותו ואפשר שהוא יחמוק לנו בין הידיים והרגשת ההחמצה שאתה מרגיש אחרי כל בזבוז הזמן מול משחקי המחשב תגיע בעוצמות הרבה יותר גבוהות בתחילת שנת הלימודים הבאה, ברגע שיפול לך האסימון שלא שעה ושעתיים נשרפו לך אלא נשרף לך חופש שלם. ואיך נערכים לקראת החופש? על חשבון נפש כבר דיברנו? אז עושים חשבון נפש על החופש. איך? עושים טבלה בה יש את כל הימים והתאריכים של החופש. ליד הטבלה כותבים מה היינו רוצים לעשות בחופש- באופן כללי (טיול, לימוד, חסד, עזרה בבית וכו) ובאופן פרטי. לדוגמא: "טיול- טיול של שלושה ימים בצפון עם כמה חברים. לימוד- ללמוד כל יום דף יומי וספר מוסר חסד- להתנדב ב., לעזור ל." אחרי שסיימת תמקם את כל מה שכתבת על הטבלה- מתי הטיול? מתי הלימוד? מה ואיפה תעשה חסד? חשוב למלא כל יום בדברים קבועים. למשל- תפילת שחרית בשעה קבועה (לא בבית, כן?), לימוד קבוע וכו אחרי שאתה ממלא את הכל תישאר עם יד על הדופק, כל רגע, כל הזמן. אחרי שתתכנן את הכל ועדיין העיסוק במחשב יבזבז לך את הזמן אל תנסה להילחם בזה, פשוט תנסה למצוא עיסוק אחר, מעניין אך משמעותי שיכול למלא לך את הזמן. סך הכל, בדר"כ מגיעים למצבים כאלו משעמום- ברגע שתפיג את השעמום לא תהיה זקוק למשחקי מחשב. אני מציע לך לעיין גם בתשובות נוספות באותו עניין: המון המון בהצלחה!!! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון